CELEX: 32006R0400
Language: et
Date: 2006-03-08 00:00:00
Title: Komisjoni määrus (EÜ) nr 400/2006,  8. märts 2006 , teatavate kaupade klassifitseerimise kohta kombineeritud nomenklatuuris

9.3.2006   
            
            
               ET
            
            
               Euroopa Liidu Teataja
            
            
               L 70/9
            
         
      KOMISJONI MÄÄRUS (EÜ) nr 400/2006,
   8. märts 2006,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb lisas esitatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodi alla.
            
         
               (4)
            
            
               On asjakohane sätestada, et kolme kuu jooksul võib siduva tariifiteabe saaja kooskõlas nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikega 6 jätkuvalt tugineda sellisele liikmesriikide tolliasutuste antud siduvale tariifiteabele kaupade klassifitseerimise kohta kombineeritud nomenklatuuris, mis ei ole kooskõlas käesoleva määrusega.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus näidatud CN-koodi alla.
   Artikkel 2
   Liikmesriikide tolliasutuste antud siduvale tariifiteabele, mis ei ole kooskõlas käesoleva määruse sätetega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. märts 2006
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 267/2006 (ELT L 47, 17.2.2006, lk 1).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Jaemüügiks pakendatud komplekt, millesse kuuluvad:
                              
                                          —
                                       
                                       
                                          kaasaskantav patareidel töötav digitaalne helisalvestus- ja taasesitusseade, mis koosneb järgmistest ühes korpuses paiknevatest komponentidest: digitaal-/analoogmuunduriga elektrooniline signaalsüsteem, välkmälu, juhtnupud, patareipesa, USB-pistik ja kõrvaklappide pistmik,
                                       
                                    
                                          —
                                       
                                       
                                          patareitoitel töötav kõrvaklappidega raadiovastuvõtja koos ühenduskaabliga,
                                       
                                    
                                          —
                                       
                                       
                                          USB-kaabel,
                                       
                                    
                                          —
                                       
                                       
                                          CD-ROM ja
                                       
                                    
                                          —
                                       
                                       
                                          kasutusjuhend.
                                       
                                    Digitaalne helisalvestus- ja taasesitusseade salvestab heli MP3-formaadis. Selle võib USB-pordi abil arvutiga ühendada, et laadida alla või üles MP3- või muid formaate. Sellega saab teha ka kõnesalvestust.
                              Andmesalvestusmaht on 128 MB.
                              Raadiovastuvõtja võib töötada iseseisvalt.
                           
                        
               
                  8520 90 00
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1, 3b ja 6 ning CN-koodide 8520 ja 8520 90 00 sõnastusega.
                  Digitaalne helisalvestus- ja taasesitusseade määrab kogu komplekti põhiolemuse.
               
            
                  
                              2.
                           
                           
                              Kaasaskantav patareidel töötav aparaat raadiosaadete vastuvõtmiseks koos samas korpuses paikneva helisalvestus- ja taasesitusseadmega. Aparaat koosneb järgmistest osadest:
                              
                                          —
                                       
                                       
                                          välkmälu,
                                       
                                    
                                          —
                                       
                                       
                                          mikroprotsessor integraallülitusena (mikrokiibid),
                                       
                                    
                                          —
                                       
                                       
                                          elektrooniline süsteem koos helisagedusvõimendiga,
                                       
                                    
                                          —
                                       
                                       
                                          LCD-ekraan,
                                       
                                    
                                          —
                                       
                                       
                                          tuuner ja
                                       
                                    
                                          —
                                       
                                       
                                          juhtnupud.
                                       
                                    Mikroprotsessor on programmeeritud MP3-formaadi kasutamiseks.
                              Seade on varustatud stereo- ja kõrvaklapipistmike ning kaugjuhtimispuldi ühendusega.
                              Selle võib USB-pordi abil ühendada arvutiga, et laadida alla või üles MP3- või muid formaate. Sellega saab teha ka kõnesalvestust.
                              Andmesalvestusmaht on 128 MB.
                           
                        
               
                  8527 13 99
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6 ning CN-koodide 8527, 8527 13 ja 8527 13 99 sõnastusega.
                  Klassifikatsioon põhineb CN-koodi 8527 sõnastusel; raadiosaadete vastuvõtmise aparaadid samasse korpusesse monteeritud helisalvestus- või taasesitusseadmetega või ilma nendeta.
               
            
                  
                              3.
                           
                           
                              Mootoriga, ratastel liikuv golfikäru, millel on alumiiniumtorust raam, iste käru kasutamiseks seisuajal ning juhtraud. Käru on jalakäija poolt juhitav.
                              Golfikäru juhtimisseadmed paiknevad juhtraual.
                              Käru maksimumkiirus on 6,5 km/h ja see on varustatud 24voldise patareitoitel töötava mootoriga.
                              Golfikäruga on võimalik vedada üht golfikeppide kotti.
                              (Vt foto) (1)
                              
                           
                        
               
                  8704 90 00
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6 ning CN-koodide 8704 ja 8704 90 00 sõnastusega.
                  Golfikäru ei kuulu rubriiki 8703, kuna sellega ei ole võimalik inimesi vedada.
                  Samuti ei kuulu see rubriiki 8709, kuna ei ole ette nähtud tehastes, ladudes, sadamates ja lennujaamades toimuvateks lühikesteks kaubavedudeks.
                  Seda kasutatakse üksnes golfivarustuse vedamiseks golfiväljakutel.
               
            
                  
                              4.
                           
                           
                              Mitmeotstarbeline seade, millel on järgmised funktsioonid:
                              
                                          —
                                       
                                       
                                          skannimine,
                                       
                                    
                                          —
                                       
                                       
                                          laserprintimine,
                                       
                                    
                                          —
                                       
                                       
                                          laserkopeerimine (kaudne protsess).
                                       
                                    Seadmel on mitu paberisalve ja selle paljundamiskiirus on kuni 40 A4-formaadis lehte minutis.
                              Seade töötab kas iseseisvalt (koopiamasinana), koos arvutiga või arvutivõrgus (printerina, skannerina ja koopiamasinana).
                           
                        
               
                  9009 12 00
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1, 3c ja 6, grupi 84 märkuse 5 punktiga E ning CN-koodide 9009 ja 9009 12 00 sõnastusega.
                  Seadmel on mitu erinevat funktsiooni, millest ühtki ei peeta toote põhifunktsiooniks.
               
            
         
      
         (1)  Foto on esitatud üksnes illustratsiooniks.